Utolsó ítélet
Most szívük egyszerre összeretten, 
    átlyukasztva, holdnál epedőbben,
sárga tarlón ülnek, megmeredten 
    s megmarottan, síri lepedőben,

melybe szinte régen belenőttek.
    Ámde nézd az angyalok csapatját, 
lágy olajt hoznak s vén serpenyőket
    s a hívőknek hónaljába rakják

a jótettet, melyet még korábban 
végeztek lenn, a föld bús porában, 
hogy a hónalj kis melege fújja

s meg ne hűljön az Úr drága ujja, 
hogyha odanyúl az ég királya 
s tetteik, érintve, megbírálja.
Versek
Szonettek